**Felhívás**

**Nemzeti Közszolgálati Egyetem Államtudományi és Közigazgatási Kar**

**Vezető- és Továbbképzési Központ** felhívást hirdet:

**Szakmai fejlesztésben való részvételre**

**Antikorrupció, hivatásetika és integritás szakterületen**

Különösen: jogesetek és nemzetközi példák elemzése; antikorrupciós, integritás képzések hatáselemzése, felülvizsgálata; integritás tanácsadói tevékenység vizsgálata, korrupciós kockázatok vizsgálata rendvédelmi szervek körében;

**oktatási** és **kutatási** feladatok ellátására.

**Jelentkezés feltételei**

A Felhívásra jelentkezhetnek azon természetes személyek, akik tudományos fokozattal rendelkeznek, vagy valamely doktori iskola hallgatói, vagy a Nemzeti Közszolgálati Egyetem integritás tanácsadó szakirányú továbbképzési szak végzett hallgatói, vagy a fenti területek bármelyikén legalább 2 éves, releváns szakmai tapasztalattal rendelkeznek. Egy személy több témára vonatkozóan is nyújthat be jelentkezést. A jelentkezéseket szakmai Bíráló Bizottság értékeli.

**A jelentkezéshez csatolni szükséges a jelentkező:**

1. Szakmai önéletrajzát;
2. Motivációs levelét, amelyben kifejti releváns szakmai tapasztalatait és azt, hogy hogy milyen módon kíván részt venni a szakmai fejlesztés megvalósításában (maximum két oldal terjedelemben);
3. Nyilatkozatát, amelyben hozzájárul személyes adatainak kezeléséhez és a Bíráló Bizottság általi megismeréséhez.

**A jelentkezéseket elektronikus formában az**

**NKE ÁKK Vezető- és Továbbképzési Központ Projektfejlesztési Főosztály részére:**

**szilva.anna@vtki.uni-nke.hu** **e-mail címre kérjük eljuttatni.**

**Jelentkezések leadási határideje:** **2018. április 9. (hétfő) 9.00**

A Felhívással kapcsolatban a Projektfejlesztési Főosztály munkatársai tájékoztatást nyújtanak a 06 1 432 9000 (20-394; 20-295) telefonszámon.

A Nemzeti Közszolgálati Egyetem ÁKK VTKK fenntartja magának a jogot, hogy az azonos témában jelentkezést benyújtókat a szakmai fejlesztések összehangolásával, közös fejlesztések elvégzésére kérje fel.

Budapest, 2018. március 19.